Lav et referat af nedenstående tekst:

Tekst:
Pas på derude. Mange steder ligger der så meget regn på vejene, at der er risiko for aquaplaning. Det måtte en mand sande her til morgen, hvor han ifølge vagthavende ved Nordjyllands Politi på grund af alt for høj fart mistede herredømmet over sin bil på motorvejen E39 ud for Brønderslev i sydgående retning. Årsagen var kombinationen af for høj fart og vand på kørebanen, og resultatet var en smadret bil efter en tur i autoværnet i midterrabatten. Vejen var spærret kortvarigt, men bilen er nu trukket ind i nødsporet, og redningsfolk er på stedet. Føreren af bilen er tilsyneladende ikke kommet alvorligt til skade, men der er grund til at lette foden på speederen, for DMI melder om mere regn og frisk vind.

Referat:
Regn her til morgen var skyld i et solo-uheld på motorvejen E39 ved Brønderslev.